Avis juridique important

|

31986L0363

Οδηγία 86/363/ΕΟΚ του Συμβουλίου της 24ης Ιουλίου 1986 που αφορά τον καθορισμό των ανωτάτων περιεκτικοτήτων για τα κατάλοιπα φυτοφαρμάκων πάνω και μέσα στα τρόφιμα ζωικής προέλευσης

Επίσημη Εφημερίδα αριθ. L 221 της 07/08/1986 σ. 0043 - 0047 Φινλανδική ειδική έκδοση: Κεφάλαιο 3 τόμος 21 σ. 0226  Σουηδική ειδική έκδοση: Κεφάλαιο 3 τόμος 21 σ. 0226

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 24ης Ιουλίου 1986  που αφορά τον καθορισμό των ανωτάτων περιεκτικοτήτων για τα κατάλοιπα φυτοφαρμάκων πάνω και μέσα στα τρόφιμα ζωικής προέλευσης  (86/363/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 43 και 100,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η φυτική και ζωική παραγωγή καταλαμβάνει πολύ σημαντική θέση στην Κοινότητα·  ότι η απόδοση της παραγωγής αυτής επηρεάζεται συνεχώς από τους επιβλαβείς οργανισμούς και τα ζιζάνια·  ότι είναι απολύτως ουσιώδης η προστασία των φυτών, των φυτικών προϊόντων και του ζωικού κεφαλαίου από τους οργανισμούς αυτούς, όχι μόνο για να αποφευχθεί μείωση της απόδοσης αλλά και για να αυξηθεί η παραγωγικότητα στη γεωργία·  ότι η χρησιμοποίηση χημικών φυτοφαρμάκων αποτελεί ένα από τα σημαντικότερα μέσα προστασίας των φυτών, των φυτικών προϊόντων και του ζωικού κεφαλαίου από την επίδραση αυτών των επιβλαβών οργανισμών·  ότι αυτά τα φυτοφάρμακα, ωστόσο, δεν έχουν μόνο ευνοϊκή επίδραση επί της φυτικής και ζωικής παραγωγής, δεδομένου ότι πρόκειται, γενικά, για τοξικές ουσίες ή παρασκευάσματα με επικίνδυνες δευτερογενείς συνέπειες·  ότι ένας μεγάλος αριθμός από τα φυτοφάρμακα αυτά και τα προϊόντα τους που προκύπτουν από το μεταβολισμό ή την αποσύνθεσή τους μπορεί να έχει επιβλαβείς συνέπειες για τους καταναλωτές φυτικών και ζωικών προϊόντων·  ότι αυτά τα φυτοφάρμακα και οι τυχόν αναμείξεις τους είναι δυνατό να αποτελούν κίνδυνο για το περιβάλλον και εμμέσως να βλάπτουν τον άνθρωπο μέσω των ζωικών προϊόντων·  ότι μερικά κράτη μέλη, προκειμένου να αντιμετωπίσουν τους κινδύνους αυτούς, έχουν ήδη καθορίσει ανώτατες περιεκτικότητες για ορισμένα κατάλοιπα φυτοφαρμάκων πάνω και μέσα στα τρόφιμα ζωικής προέλευσης·  ότι η ύπαρξη ανομοιοτήτων μεταξύ των κρατών μελών σε ό,τι αφορά τις επιτρεπόμενες ανώτατες περιεκτικότητες σε κατάλοιπα φυτοφαρμάκων, μπορεί να συμβάλει στη δημιουργία κωλυμάτων στις συναλλαγές και μ' αυτόν τον τρόπο να εμποδίσει την ελεύθερη κυκλοφορία των εμπορευμάτων στο εσωτερικό της Κοινότητας·  ότι, για το λόγο αυτό, πρέπει να καθοριστούν, σε ένα πρώτο στάδιο, οι ανώτατες περιεκτικότητες για ορισμένες οργανοχλωρικές ενώσεις στο κρέας και τα προϊόντα με βάση το κρέας, το γάλα και τα γαλακτοκομικά προϊόντα, οι οποίες πρέπει να τηρούνται όταν τα προϊόντα αυτά τίθενται σε κυκλοφορία·  ότι, επιπλέον, με την τήρηση των ανώτατων περιεκτικοτήτων εξασφαλίζεται η ελεύθερη κυκλοφορία των εμπορευμάτων και η καλή προστασία της υγείας των καταναλωτών·  ότι, συγχρόνως, πρέπει να δοθεί στα κράτη μέλη η δυνατότητα να ελέγχουν τις περιεκτικότητες σε κατάλοιπα φυτοφαρμάκων στα τρόφιμα ζωικής προέλευσης που παράγονται και καταναλίσκονται στο έδαφός τους, μέσω συστήματος επίβλεψης και συναφών μέτρων, για την εξασφάλιση προστασίας ανάλογης με εκείνη που παρέχει η εφαρμογή των καθοριζόμενων ανωτάτων περιεκτικοτήτων·  ότι, κανονικά, επαρκεί η διεξαγωγή δειγματοληψιών, για το νωπό γάλα και τη νωπή κρέμα, στο γαλακτοκομείο ή όταν τα προϊόντα αυτά διατίθενται προς πώληση στον τελικό καταναλωτή· ότι, εντούτοις, θα έπρεπε να επιτραπεί στα κράτη μέλη να διενεργούν δειγματοληψίες, για το νωπό γάλα και τη νωπή κρέμα, σε προηγούμενο στάδιο·  ότι δεν είναι αναγκαία η εφαρμογή της παρούσας οδηγίας στα προϊόντα που προορίζονται για εξαγωγή σε τρίτες χώρες·  ότι πρέπει να επιτραπεί στα κράτη μέλη να μειώνουν προσωρινά τις καθορισμένες περιεκτικότητες, αν αποδειχθούν απροσδόκητα επικίνδυνες για την ανθρώπινη υγεία ή την υγεία των ζώων·  ότι ενδείκνυται, στην περίπτωση αυτή, να καθιερωθεί στενή συνεργασία μεταξύ των κρατών μελών και της Επιτροπής, στα πλαίσια της Μόνιμης Φυτοϋγειονομικής Επιτροπής·  ότι, για να εξασφαλιστεί η τήρηση των διατάξεων της παρούσας οδηγίας όταν τίθενται σε κυκλοφορία τα σχετικά τρόφιμα, τα κράτη μέλη πρέπει να προβλέπουν πρόσφορα μέτρα ελέγχου·  ότι θα έπρεπε να καθιερωθούν κοινοτικές μέθοδοι δειγματοληψίας και ανάλυσης, οι οποίες τουλάχιστον θα χρησιμοποιούνται ως μέθοδοι αναφοράς·  ότι οι μέθοδοι δειγματοληψίας και ανάλυσης είναι θέματα τεχνικής και επιστημονικής φύσεως και ως εκ τούτου θα έπρεπε να καθορίζονται με διαδικασία που να καθιερώνει στενή συνεργασία μεταξύ των κρατών μελών και της Επιτροπής, στα πλαίσια της Μόνιμης Φυτοϋγειονομικής Επιτροπής·  ότι η οδηγία 64/433/ΕΟΚ του Συμβουλίου της 26ης Ιουνίου 1964 περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων (1), όπως τροποποιήθηκε τελευταία με τον κανονισμό (ΕΟΚ) αριθ. 3768/85 (2), η οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προέλευσης τρίτων χωρών (3), όπως τροποποιήθηκε τελευταία με τον κανονισμό (ΕΟΚ) αριθ. 3768/85, και η οδηγία 85/397/ΕΟΚ του Συμβουλίου της 5ης Αυγούστου 1985 για τα υγειονομικά προβλήματα και την υγειονομική πολιτική κατά τις ενδοκοινοτικές συναλλαγές του θερμικά επεξεργασμένου γάλακτος (4), όπως τροποποιήθηκε με τον κανονισμό (ΕΟΚ) αριθ. 3768/85, προβλέπουν τον καθορισμό ορίων για τα φυτοφάρμακα όσον αφορά το νωπό κρέας που αποστέλλεται από ένα κράτος μέλος σε άλλο, το νωπό κρέας που εισάγεται από τρίτες χώρες και το θερμικά επεξεργασμένο γάλα που αποστέλλεται από ένα κράτος μέλος σε άλλο, καθώς και τον προσδιορισμό των αναγκαίων μεθόδων ανάλυσης· ότι οι ανώτατες περιεκτικότητες σε κατάλοιπα που ορίζει η παρούσα οδηγία θα έπρεπε να εφαρμόζονται και για τους σκοπούς αυτών των τριών οδηγιών·  ότι είναι σκόπιμο να υποβάλλουν τα κράτη μέλη κάθε χρόνο έκθεση στην Επιτροπή επί των αποτελεσμάτων που προκύπτουν από τα μέτρα ελέγχου τους, έτσι ώστε να καθίσταται δυνατή η συγκέντρωση πληροφοριών για τις περιεκτικότητες σε κατάλοιπα φυτοφαρμάκων, στο επίπεδο της Κοινότητας, στο σύνολό της·  ότι το Συμβούλιο θα πρέπει να επανεξετάσει την παρούσα οδηγία το αργότερο στις 30 Ιουνίου 1991, προκειμένου να οικοδομηθεί ένα ομοιόμορφο κοινοτικό σύστημα,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η παρούσα οδηγία αφορά τα τρόφιμα ζωικής προέλευσης που απαριθμούνται στο παράρτημα Ι, εφόσον τα τρόφιμα αυτά ενδέχεται να περιέχουν κατάλοιπα των φυτοφαρμάκων που αναφέρονται στο παράρτημα ΙΙ και με την επιφύλαξη των κοινοτικών ή εθνικών διατάξεων που αφορούν τις διαιτητικές ή παιδικές τροφές.  Άρθρο 2  1. Κατά την έννοια της παρούσας οδηγίας, με τον όρο « κατάλοιπα φυτοφαρμάκων» νοούνται τα υπολείμματα των φυτοφαρμάκων καθώς και των προϊόντων που προκύπτουν από το μεταβολισμό, την αποσύνθεση ή την αντίδρασή τους τα οποία απαριθμούνται στο παράρτημα ΙΙ, που ευρίσκονται πάνω ή μέσα στα προϊόντα που αναφέρονται στο άρθρο 1.  2. Κατά την έννοια της παρούσας οδηγίας, με τον όρο «θέση σε κυκλοφορία» νοείται κάθε επί πληρωμή ή δωρεάν παράδοση των προϊόντων που αναφέρονται στο άρθρο 1.  Άρθρο 3  1. Τα κράτη μέλη φροντίζουν ώστε τα προϊόντα που αναφέρονται στο άρθρο 1 να μην παρουσιάζουν, από τη στιγμή που τίθενται σε κυκλοφορία, κανένα κίνδυνο για την ανθρώπινη υγεία οφειλόμενο στην παρουσία καταλοίπων φυτοφαρμάκων.  2. Τα κράτη μέλη δεν δύνανται να απαγορεύσουν ή να παρεμποδίσουν στο έδαφός τους την κυκλοφορία των προϊόντων που αναφέρονται στο άρθρο 1 λόγω της παρουσίας καταλοίπων φυτοφαρμάκων, παρά μόνο εάν η ποσότητα των εν λόγω καταλοίπων υπερβαίνει τις ανώτατες περιεκτικότητες που καθορίζονται στο παράρτημα ΙΙ.  Άρθρο 4  1. Τα κράτη μέλη ορίζουν ότι τα προϊόντα που αναφέρονται στο άρθρο 1 δεν δύνανται να περιέχουν, από τη στιγμή που τίθενται σε κυκλοφορία, κατάλοιπα φυτοφαρμάκων που υπερβαίνουν τις ανώτατες περιεκτικότητες που καθορίζονται στο παράρτημα ΙΙ.  2. Τα κράτη μέλη θεσπίζουν κάθε αναγκαία διάταξη προκειμένου να εξασφαλίσουν, με δειγματοληπτικούς τουλάχιστον ελέγχους, την τήρηση των ανώτατων περιεκτικοτήτων που καθορίζονται σύμφωνα με την παράγραφο 1.  Άρθρο 5  1. Στην περίπτωση προϊόντων τα οποία απαριθμούνται στο άρθρο 1, εκτός από αυτά που έχουν εισαχθεί από τρίτη χώρα ή που προορίζονται για άλλο κράτος μέλος, τα κράτη μέλη μπορούν, κατά παρέκκλιση από το άρθρο 4, να συνεχίζουν να εφαρμόζουν σύστημα που ήδη ισχύει στο έδαφός τους και που επιτρέπει τον έλεγχο της παρουσίας καταλοίπων φυτοφαρμάκων και λαμβάνουν παράλληλα κάθε άλλο μέτρο με σκοπό την επίτευξη αποτελέσματος ισοδυνάμου με τις περιεκτικότητες σε κατάλοιπα φυτοφαρμάκων που καθορίζονται στο παράρτημα ΙΙ έτσι ώστε να εκτιμηθεί μέχρι ποιο βαθμό ο πληθυσμός τους εκτίθεται συνολικά, μέσω της διατροφής, στους κινδύνους από τα κατάλοιπα αυτά, όποια και αν είναι η πηγή τους. Τέτοια μέτρα περιλαμβάνουν τακτικές και αντιπροσωπευτικές έρευνες σχετικά με τις περιεκτικότητες σ' αυτά τα κατάλοιπα φυτοφαρμάκων που περιέχονται σε τυπικά διαιτολόγια.  2. Τα κράτη μέλη ενημερώνουν τα άλλα κράτη μέλη και την Επιτροπή για κάθε εφαρμογή της παραγράφου 1.  Άρθρο 6  Παρά τις διατάξεις του άρθρου 4, για τα προϊόντα που απαριθμούνται στο παράρτημα Ι, τα οποία υπάγονται στην κλάση 04.01 του κοινού δασμολογίου, η προβλεπόμενη δειγματοληψία διεξάγεται στο γαλακτοκομείο ή στο σημείο παράδοσης στους καταναλωτές, εφόσον τα προϊόντα δεν παραδίδονται σε γαλακτοκομείο. Ωστόσο, τα κράτη μέλη μπορούν επίσης να προβλέψουν δειγματοληψίες, μόλις τεθούν σε κυκλοφορία τα προϊόντα αυτά για πρώτη φορά.  Άρθρο 7  Τα κράτη μέλη υποβάλλουν στην Επιτροπή, πριν από την 1η Αυγούστου κάθε έτους, έκθεση για τα αποτελέσματα των επίσημων ελέγχων, της ασκηθείσας επίβλεψης και των άλλων μέτρων που ελήφθησαν σύμφωνα με το άρθρο 4, και, ενδεχομένως, το άρθρο 5 κατά το προηγούμενο έτος.  Άρθρο 8  1. Οι τρόποι δειγματοληψίας και οι μέθοδοι ανάλυσης που απαιτούνται για τους ελέγχους, την επίβλεψη και τα άλλα μέτρα που προβλέπονται στο άρθρο 4 και, ενδεχομένως, στο άρθρο 5, καθορίζονται σύμφωνα με τη διαδικασία του άρθρου 12. Η ύπαρξη κοινοτικών μεθόδων ανάλυσης, που πρέπει να χρησιμοποιούνται σε περίπτωση διαφορών, δεν αποκλείει τη χρήση εκ μέρους των κρατών μελών άλλων επιστημονικά αξιόπιστων μεθόδων που επιτρέπουν την επίτευξη συγκρίσιμων αποτελεσμάτων.  2. Τα κράτη μέλη ανακοινώνουν στα υπόλοιπα κράτη μέλη και στην Επιτροπή τις άλλες μεθόδους που χρησιμοποιούν σύμφωνα με την παράγραφο 1.  3. Οι παράγραφοι 1 και 2 εφαρμόζονται με την επιφύλαξη των σχετικών μέτρων κτηνιατρικού ελέγχου για τον έλεγχο των καταλοίπων φυτοφαρμάκων στα προϊόντα που αναφέρονται στο άρθρο 1, ιδίως αυτών που θεσπίστηκαν σύμφωνα με τις οδηγίες 64/433/ΕΟΚ, 72/462/ΕΟΚ και 85/397/ΕΟΚ.  Άρθρο 9  1. Όταν κράτος μέλος θεωρεί ότι κάποια ανώτατη περιεκτικότητα που καθορίζεται στο παράρτημα ΙΙ προκαλεί κίνδυνο για την ανθρώπινη υγεία, και συνεπώς απαιτεί ταχεία επέμβαση, το κράτος μέλος αυτό δύναται να την περιορίσει προσωρινά στο έδαφός του. Στην περίπτωση αυτή, ανακοινώνει αμελλητί στα λοιπά κράτη μέλη και στην Επιτροπή τα ληφθέντα μέτρα, συνοδευόμενα από αιτιολογική έκθεση.  2. Εάν παρουσιασθεί η κατάσταση που προβλέπεται στην παράγραφο 1, αποφασίζεται, σύμφωνα με τη διαδικασία του άρθρου 13, αν οι ανώτατες περιεκτικότητες που καθορίζονται στο παράρτημα ΙΙ πρέπει να τροποποιηθούν. Εφόσον το Συμβούλιο ή η Επιτροπή δεν λάβουν καμία απόφαση, σύμφωνα με την προαναφερθείσα διαδικασία, το κράτος μέλος δύναται να διατηρήσει τα μέτρα τα οποία έχει θέσει σε εφαρμογή.  Άρθρο 10  Με την επιφύλαξη του άρθρου 9, οι τροποποιήσεις των ανώτατων περιεκτικοτήτων που καθορίζονται στο παράρτημα ΙΙ, λόγω της εξέλιξης των τεχνικών και επιστημονικών γνώσεων, αποφασίζονται από το Συμβούλιο με ειδική πλειοψηφία μετά από πρόταση της Επιτροπής.  Άρθρο 11  Το Συμβούλιο, αποφασίζοντας ομόφωνα μετά από πρόταση της Επιτροπής, θεσπίζει, με οδηγίες, κάθε νέο κατάλογο προϊόντων ή κάθε νέο κατάλογο καταλοίπων φυτοφαρμάκων πάνω και μέσα στα προϊόντα που αναφέρονται στο άρθρο 1 καθώς και τις ανώτατες περιεκτικότητές τους.  Άρθρο 12  1. Στην περίπτωση προσφυγής στη διαδικασία που καθορίζει το παρόν άρθρο, η Μόνιμη Φυτοϋγειονομική Επιτροπή, στο εξής καλούμενη «επιτροπή», συγκαλείται αμμελητί από τον πρόεδρό της, είτε με δική του πρωτοβουλία είτε μετά από αίτηση κράτους μέλους.  2. Στην επιτροπή, οι ψήφοι των κρατών μελών σταθμίζονται σύμφωνα με το άρθρο 148 παράγραφος 2 της συνθήκης. Ο πρόεδρος δεν ψηφίζει.  3. Ο αντιπρόσωπος της Επιτροπής υποβάλλει σχέδιο των μέτρων που πρέπει να ληφθούν. Η επιτροπή διατυπώνει τη γνώμη της για τα μέτρα αυτά εντός προθεσμίας που μπορεί να ορίσει ο πρόεδρος ανάλογα με τον επείγοντα χαρακτήρα των εξεταζομένων θεμάτων. Αποφασίζει με πλειοψηφία πενήντα τεσσάρων ψήφων.  4. Η Επιτροπή καθορίζει τα μέτρα και τα θέτει σε άμεση εφαρμογή, όταν αυτά είναι σύμφωνα με τη γνώμη της επιτροπής. Αν δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει αμέσως στο Συμβούλιο πρόταση για τα μέτρα που πρέπει να ληφθούν. Το Συμβούλιο θεσπίζει τα μέτρα με ειδική πλειοψηφία.  Αν μετά την πάροδο προθεσμίας τριών μηνών από την ημερομηνία υποβολής της πρότασης, το Συμβούλιο δεν έχει θεσπίσει μέτρα, η Επιτροπή θεσπίζει τα προταθέντα μέτρα, εκτός από την περίπτωση που το Συμβούλιο αποφασίζει με απλή πλειοψηφία κατά των εν λόγω μέτρων.  Άρθρο 13  1. Στην περίπτωση προσφυγής στη διαδικασία που καθορίζει το παρόν άρθρο, η επιτροπή συγκαλείται αμελλητί από τον πρόεδρό της, είτε με δική του πρωτοβουλία είτε μετά από αίτηση κράτους μέλους.  2. Στην επιτροπή, οι ψήφοι των κρατών μελών σταθμίζονται σύμφωνα με το άρθρο 148 παράγραφος 2 της συνθήκης. Ο πρόεδρος δεν ψηφίζει.  3. Ο αντιπρόσωπος της Επιτροπής υποβάλλει σχέδιο για τα μέτρα που πρέπει να ληφθούν. Η επιτροπή διατυπώνει τη γνώμη της για τα μέτρα αυτά εντός προθεσμίας δύο ημερών. Αποφασίζει με πλειοψηφία πενήντα τεσσάρων ψήφων.  4. Η Επιτροπή θεσπίζει τα μέτρα και τα θέτει σε άμεση εφαρμογή, όταν είναι σύμφωνα με τη γνώμη της επιτροπής. Αν δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει αμέσως στο Συμβούλιο πρόταση για τα μέτρα που πρέπει να ληφθούν. Το Συμβούλιο θεσπίζει τα μέτρα με ειδική πλειοψηφία.  Εάν, μετά την πάροδο προθεσμίας δεκαπέντε ημερών από την ημερομηνία υποβολής της πρότασης, το Συμβούλιο δεν έχει θεσπίσει μέτρα, η Επιτροπή θεσπίζει τα προτεινόμενα μέτρα, εκτός από την περίπτωση που το Συμβούλιο αποφασίσει με απλή πλειοψηφία κατά των εν λόγω μέτρων. Άρθρο 14  Η παρούσα οδηγία δεν εφαρμόζεται στα προϊόντα που αναφέρονται στο άρθρο 1, όταν αποδεικνύεται τουλάχιστο από κατάλληλη ένδειξη ότι προορίζονται για εξαγωγή σε τρίτες χώρες.  Άρθρο 15  Προκειμένου να τελειοποιηθεί το κοινοτικό καθεστώς που καθορίζει η παρούσα οδηγία, το Συμβούλιο, με βάση έκθεση της Επιτροπής, συνοδευόμενη, ενδεχομένως, από κατάλληλες προτάσεις, επανεξετάζει, το αργότερο στις 30 Ιουνίου 1991, την παρούσα οδηγία.  Άρθρο 16  Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις, για να συμμορφωθούν προς την παρούσα οδηγία, το αργότερο στις 30 Ιουνίου 1988. Πληροφορούν αμέσως την Επιτροπή σχετικά.  Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου, που θεσπίζουν στον τομέα που διέπει η παρούσα οδηγία.  Άρθρο 17  Η παρούσα οδηγία απευθύνεται στα κράτη μέλη.  Βρυξέλλες, 24 Ιουλίου 1986.  Για το Συμβούλιο  Ο Πρόεδρος  A. CLARK  (1) ΕΕ αριθ. C 56 της 6. 3. 1980, σ. 14.  (2) ΕΕ αριθ. C 28 της 9. 2. 1981, σ. 64.  (3) ΕΕ αριθ. C 300 της 18. 11. 1980, σ. 29.  (1) ΕΕ αριθ. 121 της 29. 7. 1964, σ. 2012/64.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 302 της 21. 12. 1972, σ. 28.  (4) ΕΕ αριθ. L 226 της 24. 8. 1985, σ. 12.  ΠΑΡΑΡΤΗΜΑ Ι  1.2 //  //  // Κλάση  του κοινού  δασμολογίου   // Περιγραφή εμπορευμάτων   //  //  // ex 02.01   // Κρέατα και παραπροϊόντα σφαγίων βρώσιμα, ίππων, όνων, ημιόνων, βοοειδών, χοίρων, προβάτων και αιγών, νωπά, διατηρημένα δι' απλής ψύξεως ή κατεψυγμένα  // 02.02   // Κρέατα πουλερικών ορνιθώνος και παραπροϊόντα αυτών, βρώσιμα (εξαιρέσει των συκωτιών), νωπά, διατηρημένα δι' απλής ψύξεως ή κατεψυγμένα   // 02.03   // Συκώτια πουλερικών ορνιθώνος νωπά, διατηρημένα δι' απλής ψύξεως, κατεψυγμένα, αλατισμένα ή εν άλμη   // ex 02.04   // Έτερα κρέατα και παραπροϊόντα σφαγίων βρώσιμα, νωπά, διατηρημένα δι' απλής ψύξεως ή κατεψυγμένα, περιστερών κατοικιδίων, κονίκλων κατοικιδίων και θηραμάτων   // ex 02.05   // Λαρδίον, χοίρειον λίπος (ξύγκι) και λίπος πουλερικών, νωπά, διατηρημένα δι' απλής ψύξεως, κατεψυγμένα, ηλατισμένα ή εν άλμη, απεξηραμμένα ή καπνιστά   // 02.06   // Κρέατα και παραπροϊόντα σφαγίων παντός είδους, βρώσιμα (εξαιρέσει των συκωτιών πουλερικών), ηλατισμένα ή εν άλμη, απεξηραμμένα ή καπνιστά   // 04.01   // Γάλα και κρέμα γάλακτος (ανθόγαλα), νωπά, μη συμπεπυκνωμένα ούτε περιέχοντα σάκχαριν   // 04.02   // Γάλα και κρέμα γάλακτος (ανθόγαλα), διατηρημένα, συμπεπυκνωμένα ή περιέχοντα σάκχαριν  // 04.03   // Βούτυρο   // 04.04   // Τυροί και πεπηγμένον δια τυρού γάλα   // ex 04.05   // Αυγά πτηνών και κρόκοι αυγών, άπαντα νωπά, απεξηραμμένα ή άλλως πως διατηρημένα, περιέχοντα ή μη σάκχαριν, εξαιρέσει των αυγών προς επώασιν καθώς και των αυγών και κρόκων αυγών που προορίζονται για χρήσεις άλλες από τη διατροφή   // 16.01   // Αλλάντες, αλλάντια και παρόμοια, εκ κρέατος, παραπροϊόντων σφαγίων ή και εξ αίματος   // 16.02  // Έτερα παρασκευάσματα και κονσέρβαι κρεάτων ή παραπροϊόντων σφαγίων   //    //  ΠΑΡΑΡΤΗΜΑ ΙΙ  1.2,4 //  //  // Κατάλοιπα φυτοφαρμάκων   // Ανώτατες περιεκτικότητες σε mg/kg (ppm)   //  // 1.2.3.4 //  // Λιπαρών ουσιών που περιέχονται στο  κρέας, τα παραπροϊόντα σφαγίων,  τα παρασκευάσματα κρέατος και τις  ζωικές λιπαρές ουσίες που απαριθ-  μούνται στο παράρτημα Ι στις κλάσεις  ex 02.01, 02.02, 02.03, ex 02.04, ex 02.05, 02.06, 16.01 και 16.02 (1)   // Για το νωπό και το πλήρες αγελαδινό  γάλα που περιλαμβάνονται  στο παράρτημα Ι στην κλάση  04.01· για τα άλλα τρόφιμα των  κλάσεων 04.01, 04.02, 04.03 και  04.04 σύμφωνα με (2)   // Για τα νωπά αυγά χωρίς το κέλυφός  τους, για τα αυγά πτηνών και τους  κρόκους αυγών που περιλαμβάνονται  στο παράρτημα Ι στην κλάση ex 04.05   //    //   //   //  //  1.2.3.4.5 // 1. Αλντρίν  2. Ντιελντρίν (HEOD)   // Χωριστά ή μαζί,  εκφραζόμενη σε  ντιελντρίν (HEOD)   // 0,2   // 0,006  1.2.3.4 // 3. Χλωρντέιν (σύνολο των ισομερών cis και trans και του οξυχλωρντέιν εκφραζομένων σε χλωρντέιν)   // 0,05  // 0,002   //   // 4. DDT (σύνολο των ισομερών του DDT, του TDE και του DDD, εκφραζόμενα σε DDT)   // 1   // 0,04   //  // 5. Εντρίν   // 0,05   // 0,0008   //   // 6. Επταχλώρ (σύνολο του επταχλώρ και του επταχλωρεποξειδίου, εκφραζόμενα σε επταχλώρ)   // 0,2   // 0,004   //   // 7. Εξαχλωροβενζόλιο (HCB )   // 0,2   // 0,01   //   // 8. Εξαχλωροκυκλοεξάνιο (HCH)  //   //   //   // 8.1. Ισομερές α   // 0,2   // 0,004   //  // 8.2. Ισομερές β   // 0,1   // 0,003   //   // 8.3. Ισομερές γ (λιντέιν)   // 2  ex 02.01: πρόβειο κρέας  1: άλλα  προϊόντα   // 0,008   //   //    //   //   //  (1) Για τα τρόφιμα με περιεκτικότητα σε λιπαρές ουσίες το πολύ 10 % του βάρους, το κατάλοιπο αναφέρεται στο ολικό βάρος του αποστεωμένου τροφίμου. Στην περίπτωση αυτή, η ανώτατη περιεκτικότητα είναι το 1/10 της ανώτατης περιεκτικότητας που αναφέρεται στη λιπαρή ουσία αλλά σε καμιά περίπτωση δεν μπορεί να είναι κατώτερη από 0,01 mg/kg.  (2) Ο υπολογισμός της περιεκτικότητας του νωπού και του πλήρους γάλακτος αγελάδας σε κατάλοιπα πρέπει να βασίζεται σε περιεκτικότητα σε λιπαρές ουσίες ίση με το 4 % του βάρους. Για το νωπό και το πλήρες γάλα άλλης ζωικής προέλευσης, τα κατάλοιπα εκφράζονται με βάση τις λιπαρές ουσίες.  Για τα άλλα τρόφιμα που περιέχονται στο παράρτημα Ι, στις κλάσεις 04.01, 04.02, 04.03 και 04.04:  - που περιέχουν λιγότερο από 2 % του βάρους λιπαρές ουσίες, η ανώτατη περιεκτικότητα είναι ίση με το ήμισυ της περιεκτικότητας που ορίζεται για το νωπό και το πλήρες γάλα,  - που περιέχουν τουλάχιστον 2 % του βάρους λιπαρές ουσίες, η ανώτατη περιεκτικότητα εκφράζεται σε mg/kg λιπαρής ουσίας. Στην περίπτωση αυτή, η ανώτατη περιεκτικότητα είναι εικοσιπενταπλάσια της περιεκτικότητας που ορίζεται για το νωπό και το πλήρες γάλα.


Avis juridique important

|

31989L0186

Οδηγία 89/186/ΕΟΚ του Συμβουλίου της 6ης Μαρτίου 1989 για την τροποποίηση του παραρτήματος ΙΙ της οδηγίας 76/895/ΕΟΚ περί καθορισμού της μέγιστης περιεκτικότητας για τα υπολείμματα των γεωργικών φαρμάκων επί και εντός των οπωροκηπευτικών

Επίσημη Εφημερίδα αριθ. L 066 της 10/03/1989 σ. 0036 - 0036 Φινλανδική ειδική έκδοση: Κεφάλαιο 3 τόμος 28 σ. 0172  Σουηδική ειδική έκδοση: Κεφάλαιο 3 τόμος 28 σ. 0172

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 6ης Μαρτίου 1989  για την τροποποίηση του παραρτήματος ΙΙ της οδηγίας 76/895/ΕΟΚ περί καθορισμού της μέγιστης περιεκτικότητας για τα υπολείμματα των γεωργικών φαρμάκων επί και εντός των οπωροκηπευτικών  (89/186/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 76/895/ΕΟΚ του Συμβουλίου της 23ης Νοεμβρίου 1976 περί καθορισμού της μέγιστης περιεκτικότητας για τα υπολείμματα των γεωργικών φαρμάκων επί και εντός των οπωροκηπευτικών (1), όπως τροποποιήθηκε τελευταία από την οδηγία 88/298/ΕΟΚ (2), και ιδίως το άρθρο 5,  την πρόταση της Επιτροπής (3),  Εκτιμώντας:  ότι στο άρθρο 5 της οδηγίας 76/895/ΕΟΚ προβλέπεται ότι τα παραρτήματα τροποποιούνται λαμβάνοντας υπόψη ιδίως την τεχνική και επιστημονική πρόοδο καθώς και τις υγειονομικές και γεωργικές ανάγκες·  ότι, υπό το φώς της προόδου των τεχνικών και επιστημονικών γνώσεων, κρίνεται σκόπιμη η ενημέρωση του παραρτήματος ΙΙ της εν λόγω οδηγίας, προσθέτοντας τις ενδείξεις σχετικά με το γεωργικό φάρμακο μηλεϊνικό υδροξείδιο το οποίο μπορεί να ανευρεθεί με τη μορφή υπολειμμάτων στα οπωροκηπευτικά,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Στο παράρτημα ΙΙ της οδηγίας 76/895/ΕΟΚ, παρεμβάλλεται στον πίνακα το ακόλουθο υπόλειμμα γεωργικού φαρμάκου με τις σχετικές με αυτό ενδείξεις:  1,2.3 //  //  // Υπολείμματα γεωργικών φαρμάκων   // Μέγιστες περιεκτικότητες  (σε mg/kg(pmm))   //  1.2.3 // Συνήθης ονομασία   // Χημική ονομασία   //   //    //   //   // μηλεϊνικό υδροξείδιο  // 6-υδροξυ-3(2Η)-πυριδαζινόνη   // 10: κρεμμύδια  1: άλλα προϊόντα   //  //  // Άρθρο 2  Τα κράτη μέλη θέτουν σε ισχύ, το αργότερο την 1η Αυγούστου 1989, τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς το άρθρο 1. Ενημερώνουν αμέσως περί αυτού την Επιτροπή.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 6 Μαρτίου 1989.  Για το Συμβούλιο  Ο Πρόεδρος  C. ROMERO HERRERA


Avis juridique important

|

31996L0033

Οδηγία 96/33/ΕΚ του Συμβουλίου της 21ης Μαΐου 1996 περί τροποποιήσεως των παραρτημάτων των οδηγιών 86/362/ΕΟΚ και 86/363/ΕΟΚ που αφορούν τον καθορισμό των ανώτατων περιεκτικοτήτων για τα κατάλοιπα φυτοφαρμάκων μέσα και πάνω στα σιτηρά και στα τρόφιμα ζωικής προελεύσεως

Επίσημη Εφημερίδα αριθ. L 144 της 18/06/1996 σ. 0035 - 0038

ΟΔΗΓΙΑ 96/33/ΕΚ ΤΟΥ ΣΥΜΒΟΥΛΙΟΥ της 21ης Μαΐου 1996 περί τροποποιήσεως των παραρτημάτων των οδηγιών 86/362/ΕΟΚ και 86/363/ΕΟΚ που αφορούν τον καθορισμό των ανώτατων περιεκτικοτήτων για τα κατάλοιπα φυτοφαρμάκων μέσα και πάνω στα σιτηρά και στα τρόφιμα ζωικής προελεύσεως ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 86/362/ΕΟΚ του Συμβουλίου, της 24ης Ιουλίου 1986, που αφορά τον καθορισμό των ανώτατων περιεκτικοτήτων για τα κατάλοιπα φυτοφαρμάκων μέσα και πάνω στα σιτηρά (1), και ιδίως το άρθρο 11,την οδηγία 86/363/ΕΟΚ του Συμβουλίου, της 24ης Ιουλίου 1986, που αφορά τον καθορισμό των ανωτάτων περιεκτικοτήτων για τα κατάλοιπα φυτοφαρμάκων πάνω και μέσα στα τρόφιμα ζωικής προέλευσης (2), και ιδίως το άρθρο 11,την πρόταση της Επιτροπής,Εκτιμώντας:ότι η Επιτροπή ανέλαβε στο πλαίσιο των οδηγιών 86/362/ΕΟΚ και 86/363/ΕΟΚ να προετοιμάσει τον κατάλογο των καταλοίπων φυτοφαρμάκων και των ανωτάτων περιεκτικοτήτων τους για έγκριση από το Συμβούλιο 7ότι κατάλοιπα φυτοφαρμάκων μπορεί να εμπεριέχονται στα σιτηρά και στα τρόφιμα ζωικής προελεύσεως λόγω γεωργικών πρακτικών 7 ότι είναι ανάγκη να ληφθούν υπόψη στοιχεία σχετικά τόσο με τις επιτρεπόμενες χρήσεις φυτοφαρμάκων όσο και, κατά περίπτωση, με τις υπό έλεγχο δοκιμές και μελέτες διατροφής των ζώων 7ότι για να εκτιμάται καλύτερα η πρόσληψη καταλοίπων φυτοφαρμάκων διά της τροφής, πρέπει να καθοριστεί ταυτόχρονα, όπου είναι δυνατόν, και ανώτατο όριο καταλοίπων για μεμονωμένα φυτοφάρμακα σε όλα τα βασικά συστατικά της διατροφής 7 ότι τα όρια αυτά αντιστοιχούν στη χρήση των ελάχιστων εκείνων ποσοτήτων φυτοφαρμάκων που επιτρέπουν επαρκή έλεγχο, οι οποίες επιλέγονται εις τρόπον ώστε η ποσότητα καταλοίπων να είναι η μικρότερη τοξικολογικώς αποδεκτή 7ότι, βάσει τεχνικών και επιστημονικών εξελίξεων και των απαιτήσεων της δημόσιας υγείας και της γεωργίας, κρίνεται σκόπιμη η τροποποίηση των οδηγιών 86/362/ΕΟΚ και 86/363/ΕΟΚ με την προσθήκη διατάξεων που αφορούν και άλλα κατάλοιπα φυτοφαρμάκων στα σιτηρά και στα τρόφιμα ζωικής προελεύσεως, κυρίως chlormequat, diazinon, dicofol, disulfoton, endosulfan, οξείδιο φενβουτατίνης, fentine, mιcarbam, phorate, propoxur, προπυζαμίδιο, triazophos και τριφορίνη 7ότι, ωστόσο, επειδή τα σημερινά δεδομένα δεν επαρκούν, έχοντας υπόψη τις ισχύουσες προδιαγραφές, για να καθοριστούν ανώτατες περιεκτικότητες καταλοίπων για ορισμένους συνδυασμούς καταλοίπων φυτοφαρμάκων/προϊόντων, φαίνεται λογικό να τεθεί τετραετής προθεσμία για τη συγκέντρωση των αναγκαίων δεδομένων 7 ότι, συνεπώς, οι ανώτατες περιεκτικότητες πρέπει να καθοριστούν βάσει των δεδομένων αυτών μέχρι τις 30 Απριλίου 2000 το αργότερο 7 ότι, εάν δεν παρασχεθούν ικανοποιητικά δεδομένα οι σχετικές τιμές θα οριστούν στο ενδεδειγμένο όριο 7 ότι πρέπει να ληφθούν μέτρα ώστε να συγκεντρωθούν τα δεδομένα που χρειάζονται εντός ενός έτους από την έκδοση της παρούσας οδηγίας 7ότι οι ανώτατες περιεκτικότητες καταλοίπων που καθορίζονται στην παρούσα οδηγία θα πρέπει να αναθεωρηθούν στο πλαίσιο της εκ νέου αξιολόγησης των δραστικών ουσιών που προβλέπεται στο πρόγραμμα εργασίας που καθορίζεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου, της 15ης Ιουλίου 1991 σχετικά με τη διάθεση σην αγορά φυτοπροστατευτικών προϊόντων (3),ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Στο παράρτημα ΙΙ μέρος Α της οδηγίας 86/362/ΕΟΚ προστίθενται τα κάτωθι κατάλοιπα φυτοφαρμάκων:>ΘΕΣΗ ΠΗΝΑΚΑ>Άρθρο 2 Το παράρτημα ΙΙ της οδηγίας 86/363/ΕΟΚ τροποποιείται ως εξής:1. Στο μέρος Α προστίθενται τα ακόλουθα κατάλοιπα φυτοφαρμάκων:>ΘΕΣΗ ΠΗΝΑΚΑ>2) Στο μέρος Β προστίθενται τα ακόλουθα κατάλοιπα φυτοφαρμάκων:>ΘΕΣΗ ΠΗΝΑΚΑ>Άρθρο 3 Τα κράτη μέλη θέτουν σε ισχύ, το αργότερο στις 30 Απριλίου 1997, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία.Τα εν λόγω μέτρα, όταν θεσπίζονται από τα κράτη μέλη περιλαμβάνουν αναφορά στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομέρειες της αναφοράς αυτής καθορίζονται από τα κράτη μέλη.Άρθρο 4 Η παρούσα οδηγία αρχίζει να ισχύει την ημέρα δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 5 Η παρούσα οδηγία απευθύνεται στα κράτη μέλη.Βρυξέλλες, 21 Μαΐου 1996.Για το ΣυμβούλιοΟ ΠρόεδροςM. PINTO(1) ΕΕ αριθ. L 221 της 7. 8. 1986, σ. 37 7 οδηγία όπως τροποποιήθηκε τελευταία από την οδηγία 95/39/ΕΚ (ΕΕ αριθ. L 197 της 22. 8. 1995, σ. 29).(2) ΕΕ αριθ. L 221 της 7. 8. 1986, σ. 43 7 οδηγία όπως τροποποιήθηκε τελευταία από την οδηγία 95/39/ΕΚ (ΕΕ αριθ. L 197 της 22. 8. 1995, σ. 29).(3) ΕΕ αριθ. L 230 της 19. 8. 1991, σ. 1.


Avis juridique important

|

31998L0082

Οδηγία 98/82/ΕΚ της Επιτροπής της 27ης Οκτωβρίου 1998 για την τροποποίηση των παραρτημάτων των οδηγιών του Συμβουλίου 86/362/ΕΟΚ, 86/363/ΕΟΚ και 90/642/ΕΟΚ που αφορούν τον καθορισμό των ανωτάτων ορίων για τα υπολείμματα φυτοφαρμάκων επί και εντός των σιτηρών, των τροφίμων ζωικής προέλευσης και ορισμένων προϊόντων φυτικής προέλευσης, συμπεριλαμβανομένων των οπωροκηπευτικών, αντιστοίχως (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 290 της 29/10/1998 σ. 0025 - 0054

ΟΔΗΓΙΑ 98/82/ΕΚ ΤΗΣ ΕΠΙΤΡΟΠΗΣ της 27ης Οκτωβρίου 1998 για την τροποποίηση των παραρτημάτων των οδηγιών του Συμβουλίου 86/362/ΕΟΚ, 86/363/ΕΟΚ και 90/642/ΕΟΚ που αφορούν τον καθορισμό των ανωτάτων ορίων για τα υπολείμματα φυτοφαρμάκων επί και εντός των σιτηρών, των τροφίμων ζωικής προέλευσης και ορισμένων προϊόντων φυτικής προέλευσης, συμπεριλαμβανομένων των οπωροκηπευτικών, αντιστοίχως (Κείμενο που παρουσιάζει ενδιαφέρον για τον ΕΟΧ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 86/362/ΕΟΚ του Συμβουλίου, της 24ης Ιουλίου 1986, που αφορά τον καθορισμό των ανωτάτων περιεκτικοτήτων για τα κατάλοιπα φυτοφαρμάκων μέσα και πάνω στα σιτηρά (1), όπως τροποποιήθηκε τελευταία από την οδηγία 97/71/ΕΚ (2) της Επιτροπής, και ιδίως το άρθρο 10,την οδηγία 86/363/ΕΟΚ του Συμβουλίου, της 24ης Ιουλίου 1986, που αφορά τον καθορισμό των ανωτάτων περιεκτικοτήτων για τα κατάλοιπα φυτοφαρμάκων πάνω και μέσα στα τρόφιμα ζωικής προέλευσης (3), όπως τροποποιήθηκε τελευταία από την οδηγία 97/71/ΕΚ, και ιδίως το άρθρο 10,την οδηγία 90/642/ΕΟΚ του Συμβουλίου, της 27ης Νοεμβρίου 1990, που αφορά τον καθορισμό των ανωτάτων περιεκτικοτήτων για τα κατάλοιπα φυτοφαρμάκων πάνω ή μέσα σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών (4), όπως τροποποιήθηκε τελευταία από την οδηγία 97/71/ΕΚ, και ιδίως το άρθρο 7,την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (5), όπως τροποποιήθηκε τελευταία από την οδηγία 98/47/ΕΚ της Επιτροπής (6),Εκτιμώντας:ότι οι οδηγίες του Συμβουλίου 93/57/ΕΟΚ (7) και 93/58/ΕΟΚ (8) τροποποίησαν το παράρτημα ΙΙ των οδηγιών 86/362/ΕΟΚ, 86/363/ΕΟΚ και 90/642/ΕΟΚ για να καθορίσουν τα ανώτατα όρια καταλοίπων για ένα πρώτο κατάλογο φυτοφαρμάκων για τα σιτηρά, τα προϊόντα ζωικής προέλευσης και τα προϊόντα φυτικής προέλευσης, συμπεριλαμβανομένων των οπωροκηπευτικών, αντιστοίχως 7 ότι, εντούτοις, ορισμένες θέσεις έμειναν κενές όπου τα διαθέσιμα στοιχεία ήταν ανεπαρκή για τον καθορισμό των ανωτάτων ορίων και για τα οποία δόθηκε η δυνατότητα στα ενδιαφερόμενα μέρη να συμπληρώσουν τα ελλείποντα στοιχεία εντός καθορισμένου χρονοδιαγράμματος 7 ότι, εάν τα ανώτατα όρια δεν εγκριθούν μέχρι τις 31 Οκτωβρίου 1998, εφαρμόζεται το ενδεδειγμένο κατώτερο όριο αναλυτικού προσδιορισμού 7ότι, σύμφωνα με τις διατάξεις της οδηγίας 91/414/ΕΟΚ, οι εγκρίσεις φυτοπροστατευτικών προϊόντων για χρήση σε συγκεκριμένες καλλιέργειες ανήκουν στην αρμοδιότητα των κρατών μελών 7 ότι οι εν λόγω εγκρίσεις απαιτείται να στηρίζονται στην αξιολόγηση των επιπτώσεων στην ανθρώπινη και ζωική υγεία και στις επιπτώσεις στο περιβάλλον 7 ότι, μεταξύ των στοιχείων που πρέπει να λαμβάνονται υπόψη στις αξιολογήσεις αυτές, περιλαμβάνονται η έκθεση στο φυτοπροστατευτικό προϊόν του χειριστή και των παρακειμένων ατόμων, καθώς και οι επιπτώσεις του στο περιβάλλον του εδάφους, των υδάτων και του αέρος, καθώς επίσης και οι επιπτώσεις στον άνθρωπο και στα ζώα μέσω της κατανάλωσης των καταλοίπων των καλλιεργειών στις οποίες χρησιμοποιήθηκαν φυτοφάρμακα 7ότι, για τα σιτηρά και τα προϊόντα φυτικής προέλευσης, συμπεριλαμβανομένων των οπωροκηπευτικών, τα ανώτατα όρια καταλοίπων αντικατοπτρίζουν την χρήση των ελαχίστων ποσοτήτων φυτοφαρμάκων που απαιτούνται για την επίτευξη αποτελεσματικής προστασίας των φυτών, οι οποίες εφαρμόζονται κατά τρόπο ώστε η ποσότητα των καταλοίπων να είναι η ελάχιστη δυνατή και τοξικολογικώς αποδεκτή, ιδίως από απόψεως προστασίας του περιβάλλοντος και εκτιμώμενης λήψης μέσω της διατροφής 7 ότι, για τα τρόφιμα ζωικής προέλευσης, τα ανώτατα όρια καταλοίπων αντικατοπτρίζουν την κατανάλωση σιτηρών και προϊόντων φυτικής προέλευσης, που έχουν τύχει επεξεργασίας με φυτοφάρμακα, που έχουν ως αποτέλεσμα την ύπαρξη καταλοίπων στα ζώα και στα ζωικά προϊόντα, λαμβάνοντας επίσης υπόψη τις άμεσες επιπτώσεις της χρήσης κτηνιατρικών φαρμάκων, όπου ενδείκνυται 7ότι τα ανώτατα όρια καταλοίπων καθορίζονται στο κατώτερο όριο του αναλυτικού προσδιορισμού όταν οι επιτρεπόμενες χρήσεις φυτοπροστατευτικών προϊόντων δεν οδηγούν σε ανιχνεύσιμα επίπεδα καταλοίπων φυτοφαρμάκων μέσα ή επάνω στα τρόφιμα, ή όταν δεν επιτρέπονται οι χρήσεις, ή όταν οι χρήσεις οι οποίες επιτρέπονται από τα κράτη δεν στηρίζονται από τα αναγκαία στοιχεία, ή όταν οι χρήσεις σε τρίτες χώρες που οδηγούν σε κατάλοιπα πάνω ή μέσα στα τρόφιμα, τα οποία μπορεί να τεθούν σε κυκλοφορία στην κοινοτική αγορά, δεν στηρίζονται από τα αναγκαία στοιχεία 7ότι η έκθεση, καθόλη τη διάρκεια της ζωής, των καταναλωτών προϊόντων διατροφής που έχουν τύχει επεξεργασίας με φυτοφάρμακα που καλύπτονται από την παρούσα οδηγία έχει αξιολογηθεί και έχει εκτιμηθεί σύμφωνα με τις διαδικασίες και τις μεθόδους που χρησιμοποιούνται στην Ευρωπαϊκή Κοινότητα, λαμβανομένων υπόψη των κατευθυντήριων γραμμών που δημοσιεύθηκαν από την Παγκόσμια Οργάνωση Υγείας (9) 7ότι η επιστημονική προσέγγιση και οι διαδικασίες για τον υπολογισμό των ισχυρών δόσεων αναφοράς (ARfDs) και για την εκτίμηση της βραχυπρόθεσμης ισχυρής διαιτητικής έκθεσης δεν έχουν ακόμη συμφωνηθεί σε κοινοτικό επίπεδο 7 ότι η επιστημονική επιτροπή φυτών, θεωρώντας ότι η επιστημονική προσέγγιση και οι διαδικασίες που αναπτύχθηκαν στις διαβουλεύσεις FAO/ΠΟΥ του 1997 (10), είναι κατάλληλες, εν αναμονή της συμφωνίας σε κοινοτικό επίπεδο, υπολόγισε τα ανώτατα τοξικολογικώς αποδεκτά επίπεδα καταλοίπων για τα πυρηνόκαρπα, τα ροδάκινα, τα βερίκοκα και τις πιπεριές (11), όσον αφορά τις ουσίες mιthamidophos ότι, με βάση τα στοιχεία σχετικά με την ορθή γεωργική πρακτική και τις ελεγχόμενες επιτόπιες δοκιμασίες, τα ανώτατα επίπεδα καταλοίπων για τις mιthamidophos μπορούν να καθοριστούν σε επίπεδα που ενδείκνυται ότι είναι αποδεκτά από τοξικολογικής απόψεως για τα ροδάκινα και τα βερίκοκα 7 ότι, λόγω της απουσίας τέτοιων στοιχείων για τα πυρηνόκαρπα, προκειμένου να ληφθούν υπόψη τα κατάλοιπα mιthamidophos που προκύπτουν από τη χρήση acephate, τα ανώτατα επίπεδα καταλοίπων θα πρέπει επίσης να καθοριστούν στο αποδεκτό από τοξικολογικής απόψεως επίπεδο 7 ότι τα κράτη μέλη πρέπει να εξετάσουν, ιδίως για τα προαναφερόμενα γεωργικά προϊόντα, τις εφαρμοζόμενες ορθές γεωργικές πρακτικές, προκειμένου να εξασφαλίσουν την τήρηση των θεσπισθέντων ανώτατων επιπέδων καταλοίπων για τις ουσίες acephate και mιthamidophosότι τα ανώτατα όρια καταλοίπων φυτοφαρμάκων πρέπει να αναθεωρούνται συνεχώς 7 ότι οι περιεκτικότητες μπορούν να τροποποιηθούν για να ληφθούν υπόψη νέες πληροφορίες και στοιχεία και, ιδίως, πρέπει να επανεξεταστούν αμέσως με σκοπό τη μείωσή τους εάν υπάρχουν ανησυχίες σχετικά με την έκθεση των καταναλωτών μέσω της διατροφής που βασίζονται σε νέα ή αναθεωρημένα στοιχεία τα οποία διαβιβάζονται στην Επιτροπή, ιδίως κατ' εφαρμογή του άρθρου 9 της οδηγίας 86/362/ΕΟΚ, του άρθρου 9 της οδηγίας 86/363/ΕΟΚ ή του άρθρου 8 της οδηγίας 90/642/ΕΟΚ 7 ότι, ιδίως, τα ανώτατα επίπεδα καταλοίπων που καθορίζονται για τις ουσίες acephate, metamidorphos και vinclozolin στην παρούσα οδηγία θα πρέπει να αναθεωρηθούν επειγόντως μαζί με τα ανώτατα επίπεδα καταλοίπων για τα εν λόγω φυτοφάρμακα που καθορίζονται από τις οδηγίες 93/57/ΕΟΚ και 93/58/ΕΟΚ με βάση το έργο αξιολόγησης των δραστικών αυτών ουσιών βάσει των διατάξεων του άρθρου 8 παράγραφος 2 της οδηγίας 91/414/ΕΟΚ 7ότι τα ανώτατα επίπεδα καταλοίπων στην Κοινότητα που συνιστά το Codex alimentarius, καθορίονται και αξιολογούνται με τη χρήση παρόμοιων διαδικασιών 7 ότι, εντούτοις, οι πληροφορίες των σχετικών αξιολογήσεων της μεικτής συνόδου σχετικά με κατάλοιπα φυτοφαρμάκων (JMPR) των FAO/ΠΟΥ όσον αφορά τα φυτοφάρμακα που καλύπτονται από την παρούσα οδηγία παρουσιάστηκαν κατά τρόπο ο οποίος συνοψίζει υπερβολικά τις επιτρεπόμενες χρήσεις/ορθές γεωργικές πρακτικές και ελεγχόμενες δοκιμασίες καταλοίπων και δεν προσδιορίζει μία σαφή βάση για το συνιστώμενο ανώτατο επίπεδο 7 ότι οι άδειες φυτοπροστατευτικών προϊόντων σε τρίτες χώρες μπορούν να απαιτήσουν τη χρήση μεγαλύτερων ποσοτήτων φυτοφαρμάκων ή συντομότερα διαστήματα προ της συγκομιδής από εκείνα που επιτρέπονται στην Κοινότητα και, κατά συνέπεια, μπορούν να απαιτήσουν υψηλότερα επίπεδα καταλοίπων 7 ότι έχει ζητηθεί η γνώμη των εμπορικών εταίρων της Κοινότητας σχετικά με τα επίπεδα που καθορίζονται στην εν λόγω οδηγία μέσω του Διεθνούς Οργανισμού Εμπορίου και ότι εξετάστηκαν και συζητήθηκαν οι παρατηρήσεις τους σχετικά με τα επίπεδα αυτά 7 ότι η δυνατότητα καθορισμού ανοχής κατά την εισαγωγή ως προς τα ανώτατα επίπεδα καταλοίπων για ειδικούς συνδυασμούς φυτοφαρμάκων/καλλιεργειών θα εξεταστεί από την Ευρωπαϊκή Κοινότητα βάσει της υποβολής αποδεκτών στοιχείων 7ότι τα ανώτατα επίπεδα καταλοίπων που καθορίζονται στην παρούσα οδηγία θα επανεξεταστούν στο πλαίσιο της εκ νέου αξιολόγησης των δραστικών ουσιών που προβλέπεται από το πρόγραμμα εργασίας που καθορίζεται στο άρθρο 8 παράγραφος 2 της οδηγίας 91/414/ΕΟΚ 7ότι πρέπει να ληφθεί υπόψη η γνώμη της επιστημονικής επιτροπής φυτών, ιδίως όσον αφορά την προστασία των καταναλωτών προϊόντων τροφίμων που παράγονται με τη χρήση φυτοφαρμάκων 7ότι η παρούσα οδηγία είναι σύμφωνη με γνώμη της μόνιμης φυτοϋγειονομικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Στο παράρτημα ΙΙ της οδηγίας 86/362/ΕΟΚ, οι κατάλογοι των ανωτάτων επιπέδων καταλοίπων για τις ουσίες chlorothalonil, cholpryriphos, cholorpyriphos-methyl, cypermethrin, deltamethrin, fenvalerate, glzphosate, imazalil, iprodione, permethrin, «ομάδα των denomyl» (denomyl, carbendazim, thiophanate-methyl), «ομάδα των maneb» (maneb, mancozeb, metiram, propineb, zineb) και procymidon αντικαθίστανται από τους καταλόγους του παραρτήματος Α της παρούσας οδηγίας.Άρθρο 2 Στο παράρτημα ΙΙ της οδηγίας 86/363/ΕΟΚ, οι κατάλογοι των ανωτάτων επιπέδων καταλοίπων για τις ουσίες chlorothalonil, cholpryriphos, cholorpyriphos-methyl, cypermethrin, deltamethrin, fenvalerate, glzphosate, imazalil, iprodione, permethrin, «ομάδα των denomyl» (denomyl, carbendazim, thiophanate-methyl), «ομάδα των maneb» (maneb, mancozeb, metiram, propineb, zineb) και procymidon αντικαθίστανται από τους καταλόγους του παραρτήματος Β της παρούσας οδηγίας.Άρθρο 3 Στο παράρτημα ΙΙ της οδηγίας 90/642/ΕΟΚ, οι κατάλογοι των ανωτάτων επιπέδων καταλοίπων για τις ουσίες chlorothalonil, cholpryriphos, cholorpyriphos-methyl, cypermethrin, deltamethrin, fenvalerate, glzphosate, imazalil, iprodione, permethrin, «ομάδα των denomyl» (denomyl, carbendazim, thiophanate-methyl), «ομάδα των maneb» (maneb, mancozeb, metiram, propineb, zineb) και procymidon τα ανώτατα επίπεδα που έχουν καθοριστεί ειδικά για το τσάι αντικαθίστανται από του καταλόγους του παραρτήματος Γ της παρούσας οδηγίας.Άρθρο 4 Τα ανώτατα επίπεδα καταλοίπων του παραρτήματος Δ της παρούσας οδηγίας ορίζονται προσωρινά για τις ουσίες acephate, methamidophos και vinclozolin, πριν από την έγκριση, για όλα τα γεωργικά προϊόντα, αναθεωρημένων ανώτατων επιπέδων καταλοίπων για τα τρία αυτά φυτοφάρμακα με βάση το έργο αξιολόγησης των δραστικών αυτών ουσιών δυνάμει των διατάξεων του άρθρου 8 παράγραφος 2 της οδηγίας 91/414/ΕΟΚ, και πριν τις 30 Απριλίου 2001, το αργότερο, για τις ουσίες acephate και methamidophos, και πριν τις 31 Δεκεμβρίου 1999, το αργότερο, για την vinclozolin.Άρθρο 5 1. Η παρούσα οδηγία αρχίζει να ισχύει την 1η Νοεμβρίου 1998.2. Τα κράτη μέλη θεσπίζουν και δημοσιεύουν, το αργότερο στις 30 Απριλίου 1999, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Πληροφορούν αμέσως την Επιτροπή σχετικά.Οι διατάξεις που θεσπίζονται εφαρμόζονται από την 1η Αυγούστου 1999.Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή θεσπίζονται από τα κράτη μέλη.Άρθρο 6 Η παρούσα οδηγία απευθύνεται στα κράτη μέλη.Βρυξέλλες, 27 Οκτωβρίου 1998.Για την ΕπιτροπήFranz FISCHLERΜέλος της Επιτροπής(1) ΕΕ L 221 της 7. 8. 1986, σ. 37.(2) ΕΕ L 347 της 18. 12. 1997, σ. 42.(3) ΕΕ L 221 της 7. 8. 1986, σ. 43.(4) ΕΕ L 350 της 14. 12. 1990, σ. 71.(5) ΕΕ L 230 της 10. 8. 1991, σ. 1.(6) ΕΕ L 191 της 7. 7. 1998, σ. 50.(7) ΕΕ L 211 της 23. 8. 1993, σ. 1.(8) ΕΕ L 211 της 23. 8. 1993, σ. 6.(9) Κατευθυντήριες γραμμές για την πρόβλεψη της λήψης καταλοίπων φυτοφαρμάκων μέσω της διατροφής (αναθεωρημένες), που καταρτίστηκαν από το (GEMS/Food Programme) σε συνεργασία με την Επιτροπή του Codex για τα κατάλοιπα φυτοφαρμάκων, που δημοσιεύθηκαν από την Παγκόσμια Οργάνωση Υγείας 1997.(10) Διαβούλευση σχετικά με την κατανάλωση τροφίμων και την αξιολόγηση πρόσληψης χημικών ουσιών, Γενεύη (Ελβετία), 10-14 Φεβρουαρίου 1997: Μονάδα Ασφάλειας Τροφίμων, Πρόγραμμα Ασφάλειας Τροφίμων και Βοήθεια Τροφίμων, Παγκόσμιος Οργανισμός Υγείας, 1997 7 WHO/FSF/FOS.97.5.(11) Γνώμη της επιστημονικής επιτροπής φυτών σχετικά με θέματα που αφορούν την τροποποίηση των παραρτημάτων των οδηγιών 86/362/ΕΟΚ, 86/363/ΕΟΚ και 90/642/ΕΟΚ του Συμβουλίου: SCP/RESI/024 τελικό: 4 Αυγούστου 1998.ΠΑΡΑΡΤΗΜΑ Α >ΘΕΣΗ ΠΗΝΑΚΑ>>ΘΕΣΗ ΠΗΝΑΚΑ>ΠΑΡΑΡΤΗΜΑ Β >ΘΕΣΗ ΠΗΝΑΚΑ>>ΘΕΣΗ ΠΗΝΑΚΑ>ΠΑΡΑΡΤΗΜΑ Γ >ΘΕΣΗ ΠΗΝΑΚΑ>>ΘΕΣΗ ΠΗΝΑΚΑ>>ΘΕΣΗ ΠΗΝΑΚΑ>ΠΑΡΑΡΤΗΜΑ Δ >ΘΕΣΗ ΠΗΝΑΚΑ>>ΘΕΣΗ ΠΗΝΑΚΑ>>ΘΕΣΗ ΠΗΝΑΚΑ>


Avis juridique important

|

32002L0066

Οδηγία 2002/66/ΕΚ της Επιτροπής, της 16ης Ιουλίου 2002, για την τροποποίηση των παραρτημάτων των οδηγιών 76/895/ΕΟΚ, 86/362/ΕΟΚ, 86/363/ΕΟΚ και 90/642/ΕΟΚ του Συμβουλίου όσον αφορά, αντίστοιχα, τον καθορισμό των ανωτάτων ορίων υπολειμμάτων φυτοφαρμάκων μέσα και πάνω στα οπωροκηπευτικά, τα δημητριακά, τα τρόφιμα ζωικής προέλευσης και ορισμένα προϊόντα φυτικής προέλευσης, περιλαμβανομένων των οπωροκηπευτικών (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 192 της 20/07/2002 σ. 0047 - 0053

Οδηγία 2002/66/ΕΚ της Επιτροπήςτης 16ης Ιουλίου 2002για την τροποποίηση των παραρτημάτων των οδηγιών 76/895/ΕΟΚ, 86/362/ΕΟΚ, 86/363/ΕΟΚ και 90/642/ΕΟΚ του Συμβουλίου όσον αφορά, αντίστοιχα, τον καθορισμό των ανωτάτων ορίων υπολειμμάτων φυτοφαρμάκων μέσα και πάνω στα οπωροκηπευτικά, τα δημητριακά, τα τρόφιμα ζωικής προέλευσης και ορισμένα προϊόντα φυτικής προέλευσης, περιλαμβανομένων των οπωροκηπευτικών(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 76/895/ΕΟΚ του Συμβουλίου, της 23ης Νοεμβρίου 1976, περί του καθορισμού της μεγίστης περιεκτικότητας για τα υπολείμματα των φυτοφαρμάκων επί και εντός των οπωροκηπευτικών(1), όπως τροποποιήθηκε τελευταία από την οδηγία 2000/82/ΕΚ της Επιτροπής(2), και ιδίως το άρθρο 5,την οδηγία 86/362/ΕΟΚ του Συμβουλίου, της 24ης Ιουλίου 1986, που αφορά τον καθορισμό των ανωτάτων περιεκτικοτήτων για τα υπολείμματα φυτοφαρμάκων μέσα και πάνω στα σιτηρά(3), όπως τροποποιήθηκε τελευταία από την οδηγία 2002/42/ΕΚ της Επιτροπής(4), και ιδίως το άρθρο 10,την οδηγία του 86/363/ΕΟΚ του Συμβουλίου, της 24ης Ιουλίου 1986, που αφορά τον καθορισμό των ανωτάτων περιεκτικοτήτων για τα υπολείμματα φυτοφαρμάκων μέσα και πάνω στα τρόφιμα ζωικής προέλευσης(5), όπως τροποποιήθηκε τελευταία από την οδηγία 2002/42/ΕΚ, και ιδίως το άρθρο 10,την οδηγία 90/642/ΕΟΚ του Συμβουλίου, της 27ης Νοεμβρίου 1990, που αφορά τον καθορισμό των ανωτάτων περιεκτικοτήτων για τα υπολείμματα φυτοφαρμάκων επάνω ή μέσα σε ορισμένα προϊόντα φυτικής προέλευσης, περιλαμβανομένων των οπωροκηπευτικών(6), όπως τροποποιήθηκε τελευταία από την οδηγία 2002/42/ΕΚ, και ιδίως το άρθρο 7,Εκτιμώντας τα ακόλουθα:(1) Για τα σιτηρά και ορισμένα προϊόντα φυτικής προέλευσης, περιλαμβανομένων των οπωροκηπευτικών, οι περιεκτικότητες υπολειμμάτων αντικατοπτρίζουν τη χρήση των ελαχίστων ποσοτήτων φυτοφαρμάκων που είναι αναγκαίες για την αποτελεσματική προστασία των φυτών, οι οποίες χρησιμοποιούνται κατά τρόπο που η ποσότητα των υπολειμμάτων να είναι η μικρότερη δυνατή, αφενός, και αποδεκτή από τοξικολογική άποψη, αφετέρου, λαμβανομένης υπόψη ειδικότερα της προστασίας του περιβάλλοντος και της προστασίας την υγείας των καταναλωτών από την άποψη της εκτιμώμενης λήψης μέσω της διατροφής τους. Για τα τρόφιμα ζωικής προέλευσης, οι περιεκτικότητες υπολειμμάτων θα πρέπει να αντικατοπτρίζουν την κατανάλωση από τα ζώα δημητριακών και προϊόντων φυτικής προέλευσης που έχουν υποστεί επεξεργασία με φυτοφάρμακα και, όπου είναι ενδεδειγμένο, τις άμεσες συνέπειες της χρήσης κτηνιατρικών φαρμάκων. Τα κοινοτικά ανώτατα όρια υπολειμμάτων (MRL) αντιπροσωπεύουν τις μέγιστες ποσότητες των εν λόγω υπολειμμάτων που είναι δυνατόν να ανιχνεύονται στα γεωργικά προϊόντα όταν οι παραγωγοί ακολουθούν τις ορθές γεωργικές πρακτικές.(2) Τα MRL για τα φυτοφάρμακα πρέπει να τίθενται υπό διαρκή επανεξέταση και τα σχετικά επίπεδά τους να μπορούν να μεταβάλλονται, λαμβανομένων υπόψη των νέων πληροφοριών και δεδομένων. Τα MRL πρέπει να καθορίζονται στο κατώτερο επίπεδο αναλυτικού προσδιορισμού τους εφόσον δεν υπάρχουν επιτρεπόμενες χρήσεις.(3) Έχουν εκδοθεί αποφάσεις της Επιτροπής βάσει των οποίων να μην συμπεριλαμβάνονται στο παράρτημα I της οδηγίας 91/414/ΕΟΚ του Συμβουλίου, της 15ης Ιουνίου 1991, σχετικά με τη διάθεση στην αγορά φυτοπροστατευτικών προϊόντων(7), όπως τροποποιήθηκε τελευταία από την οδηγία 2002/48/ΕΚ της Επιτροπής(8), δραστικές ουσίες όπως το: lindane [απόφαση 2000/801/ΕΚ της Επιτροπής(9)], quintozene [απόφαση 2000/816/ΕΚ της Επιτροπής(10)], permethrin [απόφαση 2000/817/ΕΚ της Επιτροπής(11)], zineb [απόφαση 2001/245/ΕΚ της Επιτροπής(12)] και Parathion [απόφαση 2001/520/ΕΚ της Επιτροπής(13)]. Στις αποφάσεις αυτές προβλεπόταν η ανάκληση της εγκρίσεως χρήσης στην Κοινότητα των φυτοπροστατευτικών προϊόντων που περιείχαν τις εν λόγω δραστικές ουσίες. Είναι συνεπώς αναγκαίο να προστεθούν όλα τα υπολείμματα φυτοφαρμάκων που προκύπτουν από τη χρήση των εν λόγω φυτοπροστατευτικών προϊόντων στα παραρτήματα των οδηγιών 86/362/ΕΟΚ, 86/363/ΕΟΚ και 90/642/ΕΟΚ κατά τρόπο που να υπάρχει δυνατότητα για σωστή επιτήρηση και έλεγχο της απαγόρευσης των χρήσεών τους και για την προστασία των καταναλωτών. Καθώς δεν είναι δυνατόν να διακρίνει κανείς, στο πλαίσιο της συνήθους παρακολούθησης, μεταξύ του zineb και των άλλων διθειοκαρβαμιδικών, δεν είναι δυνατόν να τεθούν MRL για το zineb. Επιδιώκοντας να αφήσουν περιθώρια υλοποίησης των νομίμων προσδοκιών χρησιμοποίησης των υφιστάμενων αποθεμάτων φυτοφαρμάκων, οι αποφάσεις της Επιτροπής για μη συμπερίληψη των ουσιών παρείχαν ορισμένα χρονικά περιθώρια κατάργησης της χρήσης και είναι σκόπιμο, τα MRL που βασίζονται στην έννοια σύμφωνα με την οποία η χρήση της σχετικής ουσίας δεν εγκρίνεται εντός της Κοινότητας, να μην εφαρμόζονται (τα MRL) έως το τέλος της περιόδου βαθμιαίας εξάλειψης της χρήσης της κάθε ουσίας.(4) Οι ανώτατες περιεκτικότητες υπολειμμάτων έχουν καθοριστεί προηγουμένως, σε σχέση με το lindane και το parathion για ορισμένα προϊόντα, στο παράρτημα II της οδηγίας 76/895/ΕΟΚ του Συμβουλίου [όπως τροποποιήθηκε από την οδηγία 82/528/ΕΟΚ της Επιτροπής(14)], αλλά η παρούσα οδηγία επιτρέπει στα κράτη μέλη να ορίσουν υψηλότερα επίπεδα MRL. Εφόσον πρόκειται να τεθούν εναρμονισμένες μέγιστες περιεκτικότητες υπολειμμάτων φυτοφαρμάκων για το lindane και το parathion μέσα και πάνω στα οπωροκηπευτικά, σε κοινοτικό επίπεδο, είναι αναγκαίο να συμπεριληφθούν αντιθέτως αυτά τα MRL στην οδηγία 90/642/ΕΟΚ του Συμβουλίου. Επιπλέον, τα MRL θα πρέπει να τροποποιηθούν για να αντικατοπτρίζουν την άρση των εγκρίσεων σε κοινοτικό επίπεδο.(5) Τα κοινοτικά ανώτατα όρια υπολειμμάτων και τα όρια που συνιστώνται από τον Codex Alimentarius καθορίζονται και αξιολογούνται σύμφωνα με παρόμοιες διαδικασίες. Υπάρχει ένας περιορισμένος αριθμός ανωτάτων ορίων υπολειμμάτων που καθορίζονται από τον Codex για το lindane, το quintozene, το permethrin και το parathion, τα οποία έχουν ληφθεί υπόψη για τον προσδιορισμό των ανωτάτων ορίων υπολειμμάτων που καθορίζονται στην παρούσα οδηγία. Τα MRL του Codex των οποίων η απόσυρση θα αποτελέσει αντικείμενο συστάσεως στο προσεχές μέλλον, δεν έχουν ληφθεί υπόψη. Τα MRL του Codex για το lindane στα 0,1 mg/kg (αυγά) και στα 0,7 mg/kg (κρέας πουλερικών) αποτελούν εξωγενή ανώτατα όρια υπολειμμάτων (ΕMRL). Τα MRL αυτά δεν έχουν καθοριστεί στο επίπεδο που προκύπτει από την τρέχουσα χρήση των φυτοπροστατευτικών προϊόντων, αλλά λαμβάνουν υπόψη το γεγονός ότι οι χρήσεις των ουσιών στο παρελθόν άφησαν υπολείμματα που μπορούν να θεωρηθούν ως προσμείξεις. Τα MRL που βασίζονται στα MRL του Codex αξιολογήθηκαν βάσει των κινδύνων που ενέχουν για τους καταναλωτές. Δεν διαπιστώθηκε κανένας κίνδυνος στο πλαίσιο των τοξικολογικών παραμέτρων που βασίζονται στις μελέτες τις οποίες διαθέτει η Επιτροπή. Η αποδεκτή ημερήσια πρόσληψη (ADI) για το lindane ανέρχεται σε 0,001 mg/kg βσ/ημέρα (JMPR 1997), καμία δόση αναφοράς οξείας έκθεσης (ARfD) δεν κρίνεται αναγκαία, η ΑDI για το parathion ανέρχεται σε 0,004 mg/kg βσ/ημέρα (JMPR 1995), η ARfD είναι 0,01 mg/kg βσ/ημέρα (JMPR 1995), η ΑDI για το permethrin ανέρχεται σε 0,05 mg/kg βσ/ημέρα (JMPR 1999), καμία ARfD δεν κρίνεται αναγκαία, η ΑDI για το quintozene ανέρχεται σε 0,01 mg/kg βσ/ημέρα (JMPR 1995), καμία ARfD δεν κρίνεται αναγκαία.(6) Η Κοινότητα κοινοποίησε το σχέδιο οδηγίας της Επιτροπής στον Παγκόσμιο Οργανισμό Εμπορίου και, στο πλαίσιο της συντάξεως του κειμένου της οδηγίας, έλαβε υπόψη της τις παρατηρήσεις που της απηύθυνε ο τελευταίος. Με βάση την υποβολή αποδεκτών στοιχείων η Επιτροπή μπορεί να εξετάσει τα MRL για συγκεκριμένους συνδυασμούς φυτοφαρμάκων/καλλιεργειών που χρησιμοποιούνται σε τρίτες χώρες(15).(7) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Στο παράρτημα II της οδηγίας 76/895/ΕΟΚ απαλείφονται οι μνείες που αφορούν το lindane και το parathion.Άρθρο 2Στον πίνακα του τμήματος A του παραρτήματος II της οδηγίας 86/362/ΕΟΚ προστίθενται, όσον αφορά τα ακόλουθα υπολείμματα φυτοφαρμάκων, τα ακόλουθα λήμματα: ""Άρθρο 3Στον πίνακα του τμήματος Α του παραρτήματος ΙΙ της οδηγίας 86/363/ΕΟΚ προστίθενται, όσον αφορά τα ακόλουθα υπολείμματα φυτοφαρμάκων, τα κατωτέρω λήμματα: ""Άρθρο 4Στον πίνακα του παραρτήματος II της οδηγίας 90/642/ΕΟΚ, προστίθενται ή τροποποιούνται τα λήμματα για υπολείμματα φυτοφαρμάκων, όπως αυτά παρατίθενται στο παράρτημα της παρούσας οδηγίας.Άρθρο 5Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.1. Τα κράτη μέλη εκδίδουν και δημοσιεύουν τις αναγκαίες νομοθετικές, κανονιστικές και διοικητικές διατάξεις για τη συμμόρφωσή τους με την παρούσα οδηγία, το αργότερο στις 30 Νοεμβρίου 2002. Ενημερώνουν αμέσως την Επιτροπή σχετικά με αυτό.2. Τα κράτη μέλη εφαρμόζουν τις διατάξεις αυτές από την 1η Δεκεμβρίου 2002 για το lindane, το quintozene και το permethrin και από την 1η Μαΐου 2003 για το parathion.3. Οι διατάξεις αυτές, όταν εκδίδονται από τα κράτη μέλη, περιλαμβάνουν αναφορά στην παρούσα οδηγία ή συνοδεύονται από μια τέτοια αναφορά κατά την επίσημη δημοσίευσή τους. Τα κράτη μέλη αποφασίζουν σχετικά με τις λεπτομέρειες διενέργειας της αναφοράς αυτής.Άρθρο 6Η παρούσα οδηγία απευθύνεται στα κράτη μέλη.Βρυξέλλες, 16 Ιουλίου 2002.Για την ΕπιτροπήDavid ByrneΜέλος της Επιτροπής(1) ΕΕ L 340 της 9.12.1976, σ. 26.(2) ΕΕ L 3 της 6.1.2001, σ. 18.(3) ΕΕ L 221 της 7.8.1986, σ. 37.(4) ΕΕ L 134 της 22.5.2002, σ. 29.(5) ΕΕ L 221 της 7.8.1986, σ. 43.(6) ΕΕ L 350 της 14.12.1990, σ. 71.(7) ΕΕ L 230 της 19.8.1991, σ. 1.(8) ΕΕ L 148 της 6.6.2002, σ. 19.(9) ΕΕ L 324 της 21.12.2000, σ. 42.(10) ΕΕ L 332 της 28.12.2000, σ. 112.(11) ΕΕ L 332 της 28.12.2000, σ. 114.(12) ΕΕ L 88 της 28.3.2001, σ. 19.(13) ΕΕ L 187 της 10.7.2001, σ. 47.(14) ΕΕ L 234 της 9.8.1982, σ. 1.(15) Σημειώσεις προσανατολισμού επί των ανεκτών ορίων κατά την εισαγωγή - Έγγραφο 7169/VI/99 αναθ. 1.(16) Υποδεικνύει το κατώτερο όριο αναλυτικού προσδιορισμού.(17) Αυτά τα MRL βασίζονται στα MRL του Codex (εξωγενή ανώτατα όρια υπολειμμάτων) και δεν προκύπτουν από τη χρήση φυτοπροστατευτικών προϊόντων.(18) Βασίζεται σε στοιχεία παρακολούθησης.(19) Υποδεικνύει το κατώτερο όριο αναλυτικού προσδιορισμού.ΠΑΡΑΡΤΗΜΑ>ΘΕΣΗ ΠΙΝΑΚΑ>